ΓΡΑΠΤΗ ΕΡΩΤΗΣΗ P-1231/01

υποβολή: Mara Sornosa Martnez (PSE) προς την Επιτροπή

(10 Απριλίου 2001)

Θέμα: Παραλείψεις όσον αφορά την έκθεση περιβαλλοντικών επιπτώσεων του έργου εκτροπής τωνδάτων Jcar-Vinalop

Το Υπουργείο Περιβάλλοντος απεφάνθη, τον παρελθόντα Δεκέμβριο, ότι το σχέδιο παροχέτευσης τωνδάτων του ποταμού Jcar προς τον ποταμό Vinalop, στη Marna Baixa και το Alacanti δεν συνεπάγεται σημαντικούς κινδύνους για το περιβάλλον. Ωστόσο, ηπουργική γνωμοδότηση εξεδόθη προτού να ολοκληρωθούν οι γεωλογικές δοκιμασίες επί των εδαφών τα οποία πρόκειται να διασχίσει ηδραυλικήποδομή.

Εξάλλου, ο Υπουργός Περιβάλλοντος είχε ήδη αναγγείλει ότι ο διαγωνισμός για την ανάθεση του οριστικού σχεδίου της εκτροπής θα άρχιζε στις 6 Απριλίου, ημερομηνία κατά την οποία ο αρμόδιος κρατικός οργανισμός επρόκειτο να εγκρίνει τις τροποποιήσεις που επήλθαν στο σχέδιο κατόπιν της μελέτης περιβαλλοντικών επιπτώσεων (η οποία διεξήχθη πλημμελώς, όπως αναφέρεται στην πρώτη παράγραφο της ανά χείρας ερωτήσεως).

Οι οικολογικές οργανώσεις οι οποίες είχανποβάλλει καταγγελία προς την Επιτροπή εξακολουθούν να επιμένουν ότι η μελέτη περιβαλλοντικών επιπτώσεων βρίθει παρατυπιών. Προσθέτουν ότι το ίδιο το Υπουργείο Περιβάλλοντος παραβιάζει τα δικαιώματα συμμετοχής και ενημέρωσης της κοινής γνώμης δεδομένου ότι, από τις πολυάριθμες παρατηρήσεις που του είχανποβληθεί σχετικά με το σχέδιο, έλαβεπόψη μόνον την έκθεση της κρατικής αναδόχου επιχείρησης Aguas del Jcar σχετικά με σχέδιο παροχέτευσης το οποίο δεν αντιστοιχεί προς το αρχικό.

Δεδομένου ότι η Επιτροπή απάντησε σε προηγούμενη ερώτησή μου σχετικά με το θέμα αυτό ότι εξετάζει τις παρατηρήσεις των ισπανικών αρχών:

Δύναται η Επιτροπή να αποφανθεί εάν το παρόν σχέδιο εκτροπής ολοκληρώθηκε τηρώντας τους κοινοτικούς κανόνες σχετικά με τις μελέτες περιβαλλοντικών επιπτώσεων, τα προστατευόμενα πτηνά και οικοτόπους καθώς και τις αρχές της συμμετοχής και ενημέρωσης της κοινής γνώμης που επίσης καλύπτονται από την κοινοτική νομοθεσία;

Επιβεβαιώνει η Επιτροπή ότι το εν λόγω πρόγραμμα εκτροπής τωνδάτων δεν πρόκειται να λάβει ευρωπαϊκή χρηματοδότηση διότι εντάσσεται στο χρηματοδοτικό πλαίσιο του ισπανικούδρολογικού σχεδίου;

Ενδιαφέρθηκε η Επιτροπή για το περιεχόμενο των εκθέσεων της Ισπανικής Ορνιθολογικής Εταιρείας και της Υδρολογικής Συνομοσπονδίας του Jcar, όπως της συνέστησε η συντάκτρια της ανά χείρας ερωτήσεως;

Προηγούμενες αναφορές: γραπτές ερωτήσεις Ε-0819/00(1), Ε-2650/00(2), Ρ-4071/00(3).

(1) ΕΕ C 53 E της 20.2.2001, σελ. 29.

(2) ΕΕ C 136 E της 8.5.2001, σελ. 66.

(3) ΕΕ C 187 E της 3.7.2001, σελ. 127.

Απάντηση της κας Wallstrm εξ ονόματος της Επιτροπής

(15 Μαΐου 2001)

Η Επιτροπή ζήτησε προσφάτως από τις ισπανικές αρχές να της διαβιβάσουν τη δήλωση περιβαλλοντικών επιπτώσεων που εκδόθηκε πριν από την οριστική έγκριση του έργου.

Η Επιτροπή θα είναι σε θέση να κρίνει κατά πόσον η συγκεκριμένη περίπτωση ευθυγραμμίζεται με το κοινοτικό δίκαιο, μόλις λάβει την απάντηση των ισπανικών αρχών.

Μέχρι σήμερα, οι ισπανικές αρχές δεν έχουνποβάλει αίτηση συγχρηματοδότησης για το έργο Transvasement Jcar-Vinalop, ούτε στο πλαίσιο του ολοκληρωμένου επιχειρησιακού προγράμματος της περιφέρειας της Βαλένθια για την περίοδο 2000-2006, ούτε στο πλαίσιο του Ταμείου Συνοχής. Εάν το κράτος μέλος προτείνει δράσεις για συγχρηματοδότηση στον συγκεκριμένο τομέα, οι δράσεις αυτές θα πρέπει να συμμορφώνονται τόσο προς τον ισχύοντα προγραμματισμό που έχει εγκρίνει η Επιτροπή όσο και προς το σύνολο της κοινοτικής νομοθεσίας.

Οι ισπανικές αρχές διαβίβασαν την έκθεση της Υδρολογικής Συνομοσπονδίας του Jcar, τα πορίσματα της οποίας είναι θετικά για το έργο. Επιπλέον, η Επιτροπή έλαβε αντίγραφο των συμπερασμάτων του Consellera de Medio Ambiente de la Generalitat Valenciana, το οποίο ζητά αυστηρό έλεγχο των εργασιών που θα αναληφθούν, λόγω της οικολογικής σημασίας της περιοχής όπου θα λάβουν χώρα οι εργασίες. Εντούτοις, η Επιτροπή δεν έχει λάβει την έκθεση της Ισπανικής Ορνιθολογικής Εταιρείας (SEO) στην οποία αναφέρεται το αξιότιμο μέλος του Κοινοβουλίου.